

**Előterjesztés sportcélú támogatások elszámolásáról**

**Tisztelt Közgyűlés!**

1.,

Eger Megyei Jogú Város Önkormányzata Közgyűlése a 2023-es évben a II/15/3 „Sportcélú támogatások, kiadások” költségvetési sorról biztosította közel 50 sportszervezet 2023. évi működését, versenyszervezését, sportolóinak versenyeztetését, kiemelt tehetségek támogatását. Az egyesületeknek, kluboknak 2024. január 30-ig kellett benyújtaniuk a Kabinet Iroda felé támogatási elszámolásukat. Az Egri Sportcentrum Labdarúgó Sportegyesület 300.000 Ft működési célú támogatást kapott, majd az eredeti, 7491-2/2023 iktatószámú megállapodás módosításaként Eger Megyei Jogú Város Önkormányzata Közgyűlése 602/2023 (XI.30.) határozata alapján további 15.000.000 Ft támogatást biztosított a sportegyesület részére. A megállapodás 7491-4/2024-es iktatószámú módosítását követően, az abban foglaltak szerint, 2024. szeptember 30-i dátumra módosult az elszámolás határideje.

A szakiroda az önkormányzat által nyújtott működési és felhalmozási célú támogatásokról szóló 4/2022. (V.25.) számú Jegyzői Utasítás (a továbbiakban Jegyzői Utasítás) alapján ellenőrizte az elszámolást, majd feljegyzéseket készített a feltárt hibákról és hiányosságokról. Az Egri Sportcentrum Labdarúgó Sportegyesület végül határidőre eleget tett a feljegyzésekben foglaltaknak.

2.,

Eger Megyei Jogú Város Önkormányzata Közgyűlése a 2024-es évben a II/15/3/1/5/K „Sportcélú támogatások, kiadások” költségvetési sorról 70.000.000 Ft működési célú támogatásról biztosította az Egri Sportcentrum Labdarúgó Sportegyesületet, mely támogatásról szóló, 7555-2/2024 iktatószámú megállapodásban 2025. január 31-i dátumot jelölt meg elszámolási határidőként. Az Egri Sportcentrum Labdarúgó Sportegyesület hivatalos nyilatkozata alapján kijelentette, hogy egészen eddig nem használta fel a támogatást, és nem is kívánja felhasználni, annak összegét szeretné visszafizetni az Önkormányzatnak.

3.,

Eger Megyei Jogú Város Önkormányzata Közgyűlése a 2024-es évben a II/13/1/1/5/K „Idegenforgalmi jelentőségű sportesemények” költségvetési sorról 1.000.000 Ft működési célú támogatásról biztosította az Egri Vízmű Sport Clubot 50 éves jubileumi nemzetközi rendezvényének sikeres megvalósítása érdekében. A sportegyesületnek 16259-2/2024-es iktatószámú megállapodásban foglaltak szerint, 2024. szeptember 30-ig kellett elszámolnia a megítélt támogatásról. A szakiroda az önkormányzat által nyújtott működési és felhalmozási célú támogatásokról szóló 4/2022. (V.25.) számú Jegyzői Utasítás alapján ellenőrizte az elszámolást, melyet rendben talált.

Az előterjesztés 1. melléklete tartalmazza az Egri Sportcentrum Labdarúgó Sportegyesület elszámolt számláinak számlaösszesítő lapját, 2. melléklete a támogatás felhasználásáról készített szöveges beszámolót. A 3. melléklet az Egri Sportcentrum Labdarúgó Sportegyesület nyilatkozatát tartalmazza a támogatás visszafizetéséről. A 4. melléklet az Egri Vízmű Sport Club elszámolt számláinak számlaösszesítő lapját, míg 5. melléklete a támogatás felhasználásáról készített szöveges beszámolót tartalmazza.

Kérem a Tisztelt Közgyűlést, az előterjesztésben foglaltakat szíveskedjen elfogadni.

Eger, 2024. november 8.

**Vágner Ákos**

polgármester

**1.,**

**Határozati javaslat (egyszerű többség):**

Eger Megyei Jogú Város Önkormányzata Közgyűlése elfogadja az **Egri Sportcentrum Labdarúgó Sportegyesület** (székhelye: 3300 Eger, Deák Ferenc utca 64.) 2023. évre nyújtott 15.300.000 Ft, azaz Tizenötmillió-háromszázezer forint összegű, működési célú támogatás felhasználásáról készített elszámolását.

**Felelős:** Vágner Ákos polgármester megbízásából

Dr. Kormos Ádám, Kabinet Iroda vezetője

**Határidő:** 2024. november 28.

**2.,**

**Határozati javaslat (egyszerű többség):**

Eger Megyei Jogú Város Önkormányzata Közgyűlése befogadta az **Egri Sportcentrum Labdarúgó Sportegyesület** (székhelye: 3300 Eger, Deák Ferenc utca 64.) 2024. évre nyújtott 70.000.000 Ft, azaz Hetvenmillió forint összegű, működési célú támogatás visszafizetési szándékát tartalmazó nyilatkozatát. Az Egri Sportcentrum Labdarúgó Sportegyesületet továbbá kötelezi a határozat kézhezvételét követő 30 napon belül a teljes támogatás visszafizetésére a 7555-2/2024 iktatószámú megállapodásban foglaltak szerint. Eger Megyei Jogú Város Önkormányzatának Közgyűlése - a szervezet nonprofit jellegére is tekintettel - a hatályos Vagyonrendelet 8. § (1) bekezdésében foglaltak alapján eltekint a Ptk. 6:47. §-ban előírt ügyleti kamat Egri Sportcentrum Labdarúgó Sportegyesület általi megfizetésétől azzal a feltétellel, hogy a Sportegyesület a visszafizetéssel érintett teljes összeget egyösszegben visszautalja az Önkormányzatnak legkésőbb 2024. december 6 . napjáig történő jóváírással. A határidő eredménytelen elteltét követően a Sportegyesület kamatfizetési kötelezettsége a visszafizetéssel érintett teljes összeg tekintetében fennáll.

**Felelős:** Vágner Ákos polgármester megbízásából

Dr. Kormos Ádám, Kabinet Iroda vezetője

**Határidő:** 2024. november 28.

**3.,**

**Határozati javaslat (egyszerű többség):**

Eger Megyei Jogú Város Önkormányzata Közgyűlése elfogadja az **Egri Vízmű Sport Club** (székhelye: 3300 Eger, Frank Tivadar utca 5.) 2024. évre nyújtott 1.000.000 Ft, azaz Egymillió forint összegű, működési célú támogatás felhasználásáról készített elszámolását.

**Felelős:** Vágner Ákos polgármester megbízásából

Dr. Kormos Ádám, Kabinet Iroda vezetője

**Határidő:** 2024. november 28.